
REFERAT DE APROBARE A  PROIECTULUI DE HOTĂRÂRE

privind modificarea Anexei 1 la Hotărârea Consiliului Local nr. 391 din data: 08.09.2020 privind aprobarea Acordului de parteneriat între UAT Municipiul Timişoara şi Direcţia de Asistenţă Socială a Municipiului Timişoara pentru depunerea și implementarea proiectului „Clădire în regim de înalțime P+2E cu funcțiunea centru cultural și educațional Kuncz” prin POR 2014-2020 în urma Apelului POR/722/9/1/1/Reducerea numărului de persoane aflate în risc de sărăcie și excluziune socială, prin măsuri integrate 

Motivul emiterii proiectului de hotărâre

1. Descrierea situaţiei actuale

			În anul 2016 Timișoara a câștigat titlul de Capitală europeană a culturii pentru 2021, astfel asumându-și revitalizarea și completarea infrastructurii culturale pe raza municipiului Timișoara. 
			În vederea îndeplinirii obiectivelor Strategiei Europa 2020, România şi-a asumat ca ţintă incluziunea socială a grupurilor vulnerabile şi reducerea numărului de persoane expuse riscului de sărăcie sau excluziune socială.
			Prin HCL nr. NR. 391 din data: 08.09.2020 a fost aprobat Acordul de parteneriat între UAT Municipiul Timişoara şi Direcţia de Asistenţă Socială a Municipiului Timişoara pentru depunerea şi implementarea proiectului „Clădire în regim de înalțime P+2E cu funcțiunea centru cultural și educațional Kuncz”, în vederea finanţării prin Programul Operaţional Regional 2014-2020, Axa prioritară 9 – Sprijinirea regenerării economice și sociale a comunităților defavorizate din mediul urban.
			În data de 17.09.2020 a fost depusă cererea de finanțare a proiectului „Clădire în regim de înalțime P+2E cu funcțiunea centru cultural și educațional Kuncz”, cod SMIS 140971, pe platforma MySmis.
	Prin Adresa ADR Vest nr.29203/28.09.2020 ne-au fost solicitate clarificări în vederea finalizării etapei de verificare a conformității administrative și eligibilității cererii de finanțare.

	2.  Schimbări preconizate şi rezultate aşteptate

Potrivit Cererii de solicitare clarificări, pct. 12: „ Se va reîncarca Acordul de parteneriat, având menționata la art. 3 Roluri si responsabilitați în implementarea proiectului, punctul 2 Contribuția la cofinanțarea cheltuielilor totale ale proiectului, valoarea contribuției la total cheltuieli neeligibile, valoare menționata ca fiind valoarea contribuției la valoarea totala a proiectului si recalcularea valorii contribuției la valoarea totala a proiectului.”
Din cauza unor erori materiale și a unor schimbari care nu au putut fi prevăzute la momentul încheierii acordului, se impune a se modifica valoarea contribuției la total cheltuieli eligibile, valoarea contribuției la total cheltuieli neeligibile și valoarea contribuției la valoarea totală a proiectului.
Diferențele apărute sunt nesemnificative.
Pentru a putea depune clarificările solicitate până în data de 05.10.2020  la cererea de finanțare a proiectului „Clădire în regim de înalțime P+2E cu funcțiunea centru cultural și educațional Kuncz”, este necesar a se modifica Anexa 1 la HCL nr. , reprezentând  Acordul de parteneriat între UAT Municipiul Timişoara şi Direcţia de Asistenţă Socială a Municipiului Timişoara pentru depunerea şi implementarea proiectului „Clădire în regim de înalțime P+2E cu funcțiunea centru cultural și educațional Kuncz” prin POR 2014-2020 în urma Apelului POR/722/9/1/1/Reducerea numărului de persoane aflate în risc de sărăcie și excluziune socială, prin măsuri integrate. 

3.  Concluzii

	Pentru ca cererea de finanțare a proiectului cu titlul „Clădire în regim de înălțime P+2E cu funcțiunea de Centru Cultural și Educațional Kuncz” să nu fie respinsă, se impune aprobarea modificării Anexei 1 la Hotărârea Consiliului Local nr. 391 din data: 08.09.2020 privind aprobarea Acordului de parteneriat între UAT Municipiul Timişoara şi Direcţia de Asistenţă Socială a Municipiului Timişoara pentru depunerea și implementarea proiectului „Clădire în regim de înalțime P+2E cu funcțiunea centru cultural și educațional Kuncz” prin POR 2014-2020 în urma Apelului POR/722/9/1/1/Reducerea numărului de persoane aflate în risc de sărăcie și excluziune socială, prin măsuri integrate. 

